CELEX: 32015D1204
Language: hr
Date: 2015-07-22 00:00:00
Title: Provedbena odluka Komisije (EU) 2015/1204 оd 22. srpnja 2015. o privremenom odstupanju od pravila o podrijetlu navedenih u Prilogu II. Uredbi Vijeća (EZ) br. 1528/2007 kako bi se uzela u obzir posebna situacija u Keniji u vezi s filetima tune

23.7.2015   
            
            
               HR
            
            
               Službeni list Europske unije
            
            
               L 195/46
            
         PROVEDBENA ODLUKA KOMISIJE (EU) 2015/1204
   оd 22. srpnja 2015.
   o privremenom odstupanju od pravila o podrijetlu navedenih u Prilogu II. Uredbi Vijeća (EZ) br. 1528/2007 kako bi se uzela u obzir posebna situacija u Keniji u vezi s filetima tune
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1528/2007 od 20. prosinca 2007. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu (1), a posebno članak 36. stavak 1. točku (a) Priloga II.,
   budući da:
   
               (1)
            
            
               Dana 19. prosinca 2011. Komisija je donijela Provedbenu odluku 2011/861/EU (2) kojom se odobrava privremeno odstupanje od pravila o podrijetlu navedenih u Prilogu II. Uredbi (EZ) br. 1528/2007 kako bi se uzela u obzir posebna situacija u Keniji u vezi s filetima tune. Provedbenom odlukom Komisije 2013/716/EU (3) odobreno je produljenje tog privremenog odstupanja do 30. rujna 2014.
            
         
               (2)
            
            
               Dana 26. veljače 2015. Kenija je zatražila novo odstupanje za razdoblje od 1. siječnja 2015. do 31. prosinca 2015. za 2 000 tona fileta tune. Dana 13. ožujka 2015. Kenija je dostavila dodatne informacije povezane sa svojim zahtjevom.
            
         
               (3)
            
            
               Prema informacijama koje je dostavila Kenija ulov sirove tune s podrijetlom i dalje je neuobičajeno nizak čak i u usporedbi s uobičajenim sezonskim varijacijama, a posljedica toga je smanjenje proizvodnje fileta tune. Kenija je istaknula rizik uključen u nabavu sirove tune zbog piratstva. Zbog te neuobičajene situacije Keniji je privremeno nemoguće postupati u skladu s pravilima o podrijetlu navedenima u Prilogu II. Uredbi (EZ) br. 1528/2007.
            
         
               (4)
            
            
               Keniji se odobrava automatsko odstupanje od pravila o podrijetlu za filete tune iz tarifnog broja 1604 HS-a u skladu s člankom 40. stavkom 7. Protokola o podrijetlu priloženog Sporazumu o gospodarskom partnerstvu između Istočnoafričke zajednice (EAC) i Europske unije (EU) kada taj sporazum stupi na snagu ili se počne privremeno primjenjivati.
            
         
               (5)
            
            
               U skladu s člankom 4. stavkom 2. Uredbe (EZ) br. 1528/2007 pravila podrijetla utvrđena u Prilogu II. toj Uredbi i odstupanja od tih pravila zamjenjuju se pravilima Sporazuma o gospodarskom partnerstvu EAC-EU, čije se stupanje na snagu ili privremena primjena očekuje 2016. Budući da će se ukupno stanje, uključujući stanje postupka ratifikacije Sporazuma o gospodarskom partnerstvu EAC-EU, ponovno ocijeniti 2016., odstupanje bi se trebalo primjenjivati do 31. prosinca 2015.
            
         
               (6)
            
            
               Uzimajući u obzir predmetni uvoz privremenim odstupanjem od pravila o podrijetlu navedenih u Prilogu II. Uredbi (EZ) br. 1528/2007 ne bi se ozbiljno naštetilo postojećoj industriji Unije pod uvjetom da se poštuju određeni uvjeti povezani s količinama, nadzorom i trajanjem.
            
         
               (7)
            
            
               Stoga bi se Keniji trebalo odobriti odstupanje za 2 000 tona fileta tune za razdoblje od jedne godine.
            
         
               (8)
            
            
               Uredbom Komisije (EEZ) br. 2454/93 (4) utvrđuju se pravila upravljanja carinskim kvotama. Ta bi se pravila trebala primjenjivati na upravljanje količinom za koju je ovom Odlukom odobreno odstupanje.
            
         
               (9)
            
            
               Kako bi se osiguralo učinkovito praćenje provedbe odstupanja, nadležna tijela Kenije trebala bi Komisiji redovito dostavljati pojedinosti o izdanim potvrdama o prometu robe EUR.1.
            
         
               (10)
            
            
               Kako bi se osigurala redovita opskrba Unije filetima tune iz Kenije i optimalna uporaba kvote odstupanja te ograničilo mogući poremećaj trgovine nakon isteka prethodnog odstupanja, trebalo bi se odobriti novo odstupanje s retroaktivnim učinkom od 1. siječnja 2015.
            
         
               (11)
            
            
               Mjere predviđene u ovoj Odluci u skladu su s mišljenjem Odbora za Carinski zakonik,
            
         DONIJELA JE OVU ODLUKU:
   Članak 1.
   Odstupajući od Priloga II. Uredbi (EZ) br. 1528/2007 i u skladu s člankom 36. stavkom 1. točkom (a) tog Priloga, fileti tune iz tarifnog broja 1604 HS-a proizvedeni od tune bez podrijetla iz tarifnog broja 0303 HS-a smatraju se proizvodima podrijetlom iz Kenije u skladu s uvjetima utvrđenima u ovoj Odluci.
   Članak 2.
   Odstupanje predviđeno člankom 1. primjenjuje se na robu i količine utvrđene u Prilogu, deklarirane za puštanje u slobodan promet iz Kenije u Uniju u razdoblju od 1. siječnja 2015. do 31. prosinca 2015.
   Članak 3.
   Količinama utvrđenima u Prilogu ovoj Odluci upravlja se u skladu s člancima 308.a, 308.b i 308.c Uredbe (EEZ) br. 2454/93.
   Članak 4.
   Carinska tijela Kenije poduzimaju potrebne mjere za provedbu količinskih pregleda izvoza robe iz članka 1.
   Prije kraja mjeseca koji slijedi nakon svakog tromjesečja, nadležna tijela Kenije Komisiji dostavljaju tromjesečno izvješće o količinama za koje su u skladu s ovom Odlukom izdane potvrde o prometu robe EUR.1 te serijske brojeve tih potvrda.
   Članak 5.
   Polje 7. potvrda o prometu robe EUR.1 izdanih za robu na koju se odnosi ova Odluka sadržava sljedeće navode:
   
      „Derogation – Commission Implementing Decision 2015/…/EU”.
   
   Članak 6.
   Ova Odluka stupa na snagu na dan donošenja.
   Primjenjuje se od 1. siječnja 2015. do 31. prosinca 2015.
   
      Sastavljeno u Bruxellesu 22. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 348, 31.12.2007., str. 1.
   
   
      (2)  Provedbena odluka Komisije 2011/861/EU od 19. prosinca 2011. o privremenom odstupanju od pravila o podrijetlu navedenih u Prilogu II. Uredbi Vijeća (EZ) br. 1528/2007 kako bi se uzela u obzir posebna situacija u Keniji u vezi s filetima tune (SL L 338, 21.12.2011., str. 61.).
   
      (3)  Provedbena odluka Komisije 2013/716/EU od 4. prosinca 2013. o izmjeni Provedbene odluke 2011/861/EU o privremenom odstupanju od pravila o podrijetlu navedenih u Prilogu II. Uredbi Vijeća (EZ) br. 1528/2007 kako bi se uzela u obzir posebna situacija u Keniji u vezi s filetima tune (SL L 326, 6.12.2013., str. 45.).
   
      (4)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).
   
      PRILOG
      
                  Redni br.
               
               
                  Oznaka KN
               
               
                  Opis robe
               
               
                  Razdoblje
               
               
                  Količine
               
            
                  09.1667
               
               
                  1604 14 36
               
               
                  Fileti tune
               
               
                  od 1.1.2015. do 31.12.2015.
               
               
                  2 000 tona